
“Dati klimatnoturīgai teritorijas attīstībai un investīciju plānošanai”
(ievadseminārs plānotajā semināru ciklā)
2026. gada 9. decembrī
Semināra norises vieta: Rīga, Peldu iela 25

Par semināru ciklu: šis ir ievadseminārs plānotajā semināru ciklā par datu izmantošanu pašvaldību un plānošanas reģionu klimata un investīciju plānošanā. Turpinājumā paredzēti divi tiešsaistes vebināri (ar ierakstiem) un noslēdzošs klātienes seminārs ar praktisku darbnīcu, kas plānots 2027. gada sākumā.

Semināra mērķis ir stiprināt pašvaldību un plānošanas reģionu speciālistu prasmes izmantot klimata, telpiskos un sociālekonomiskos datus attīstības un investīciju plānošanā, tostarp klimata risku novērtēšanā, investīciju prioritāšu noteikšanā, Eiropas Savienības fondu projektu pamatošanā un sasniegto rezultātu uzraudzībā.

Ņemot vērā klimata pārmaiņu pielāgošanās un teritoriju noturības pieaugošo nozīmi, būtiski ir nodrošināt, ka pašvaldību attīstības plānošanas un investīciju lēmumi balstās datos un teritoriju faktiskajās vajadzībās.

Mērķauditorija: pārstāvji no plānošanas reģioniem un pašvaldībām (ievērojot projekta mērķa grupu, t.i., Kurzemes, Latgales, Vidzemes un Zemgales statistisko reģionu pašvaldības), tai skaitā attīstības plānošanas, projektu vadības, klimata, enerģētikas, vides, datu analītikas, ĢIS un pašvaldību kapitālsabiedrību speciālisti.

09.30–10.00 | Reģistrācija un rīta kafija

10.00–10.05 | Atklāšana
Jevgēnija Butņicka, VARAM Valsts ilgtspējīgas attīstības plānošanas departamenta direktore 

10.05–10.20 | Kāpēc klimata dati ir horizontāls jautājums pašvaldību plānošanā?
Sanita Meļko, VARAM Reģionālās attīstības plānošanas nodaļas vecākā eksperte 
Ramona Vucāne, VARAM Reģionālās attīstības plānošanas nodaļas vecākā eksperte
Saturs:
1. ievads par 6.1.1.8. projektu “Pašvaldību un plānošanas reģionu speciālistu prasmju paaugstināšana klimatneitrālas ekonomikas un sociālekonomisko seku saistībā ar klimata pārmaiņām mazināšanas jautājumos”, īss ieskats semināru ciklā par klimata datiem 
1. klimata, reģionālās attīstības, sociālās un drošības dimensijas savstarpējā saikne
1. kā plānot: klimata jautājumi visā plānošanas procesā – no esošās situācijas analīzes un datiem līdz stratēģiskajai daļai, rīcības un investīciju plānam un uzraudzībai
1. pāreja no vajadzību sarakstiem uz pierādījumos balstītu investīciju portfeli un rezultātiem





10.20-10.40 | Klimata riski un to ietekme uz investīcijām
Edvards Kušners, Latvijas Bankas padomes padomnieks, Latvijas Bankas ilgtspējības vadītājs 
Saturs:
1. klimata pārmaiņas vairs nav tālas nākotnes scenārijs – reāli piemēri un dati par to, kā klimata riski jau šobrīd ietekmē ekonomiku, infrastruktūru, mājsaimniecības un pašvaldību budžetus
1. finanšu sektora skatījums: kāpēc klimata noturība kļūst par investīciju un finansējuma priekšnosacījumu, nevis papildu prasību
1. rīcības kavēšanas cena: kāpēc lēmumi jāpieņem jau šobrīd
10.40–11.00 |  Nākotnes plānošanas virziens: kā sagatavot datos balstītas investīciju vajadzības?
Signe Groza, Eiropas Komisijas ekonomikas padomniece
Saturs:
· kā sasaistīt investīciju vajadzības ar klimata riskiem, demogrāfiju, ekonomiku, teritorijas attīstību un pakalpojumu sasniedzamību
· kā veidot investīciju portfeli ar prioritizāciju, nevis projektu vēlmju sarakstu
· kā pamatot rezultātu, teritoriālo ietekmi, gatavību, ilgtspēju un privāto investīciju piesaisti
· biežākās kļūdas: vispārīgi formulējumi, neatbilstoši KPI, datu un risinājuma nesasaistīšana.

11.00–11.20 | Klimata komponente pašvaldības attīstības plānošanā: no deklaratīva mērķa līdz izmērāmai rīcībai
Aiga Grasmane, Klimata un enerģētikas ministrijas (KEM) Klimata politikas departamenta direktore 
Saturs:
· ko plānot: valsts klimata politikas mērķi un to nozīme pašvaldību līmenī (SEG emisiju samazināšana, pielāgošanās klimata pārmaiņām)
· kā atšķirt klimata pārmaiņu mazināšanas un pielāgošanās pasākumus
· kā formulēt klimata mērķus, rādītājus un sasniedzamos rezultātus
· kā piesaistīt klimata komponenti konkrētiem investīciju projektiem.

11.20–11.40 | Esošie dati pašvaldībām: ko var izmantot jau šobrīd?
Sigita Purona-Sida, Centrālās statistikas pārvaldes (CSP) Vides statistikas departamenta direktore 
Saturs:
· klimata pārmaiņu informācijas panelis, dati pašvaldību un reģionu griezumā – emisijas, enerģija, mobilitāte, iedzīvotāji, mājokļi, nodarbinātība un uzņēmējdarbība
· kā korekti interpretēt tendences, salīdzināt teritorijas un strādāt ar nepilnīgiem datiem
· datu kvalitāte, metadati, datu higiēna un secinājumu robežas.

11.40–13.00 | Pusdienas

13.00–13.40 | Starptautiska pieredze: CESARE – Austrijas nacionālā zaudējumu un notikumu datubāze, klimata un investīciju lēmumu pamatošanai
Dr. Stefan Kienberger, GeoSphere Austria (RiskLab – Weather, Climate & Natural Hazards) (attālināti)
 Saturs:
· CESARE – datubāze, kas aptver vairākus dabas apdraudējumu veidus (plūdi, applūšana, meža ugunsgrēki, zemestrīces, nogāžu un masas kustību procesi u.c.)
· kā integrēt dažādu avotu datus vienotā, salīdzināmā sistēmā
· kā datubāze kalpo kā standartizēts pamats ziņošanai, riska novērtējumiem, izmaksu un ieguvumu analīzēm
· Austrijas Stratēģijas katastrofu riska mazināšanai (ASDR) platformas loma, kā tā vairo institūciju savstarpējo uzticēšanos un savieno datu turētājus dažādās nozarēs
· galvenās atziņas: institucionāla atbalsta un finansējuma nozīme, veidi, kā veicināt datu koplietošanu, demonstrējuma piemēra loma pierādīšanā un ilgtspējas nodrošināšana pēc projekta beigām
· plašāka informācija un CESARE tiešsaistes rīks: https://cesare.at

13.40–14.10 | LVĢMC klimata rīki: kā klimata informāciju pārvērst plānošanas secinājumos?
Dace Zandersone, VSIA “Latvijas Vides, ģeoloģijas un meteoroloģijas centra” (LVĢMC) datu zinātniece 
Saturs:
· pašvaldību klimata raksturojumi un nākotnes klimata scenāriji
· kā karti vai grafiku pārvērst plānošanas secinājumā un pierādījumā projekta nepieciešamībai
· pašvaldības klimata riska profila struktūra.

14.10–14.30 | Konkrēts pašvaldības praktiskais piemērs – no klimata riska un datiem līdz investīciju prioritātei 
tiks precizēts
· kā, izmantojot pieejamos datus, identificēt klimata riskus, noteikt investīciju prioritātes un pamatot sagaidāmos rezultātus
· kurā plānošanas solī klimata dati reāli maina lēmumu – zonējumā, projektu atlasē, investīciju secībā?

14.30–15.30 | Paneļdiskusija: kā pieņemt labākus klimata lēmumus nepilnīgu datu apstākļos?
Dalībnieki: KEM, LVĢMC, CSP, Liepājas un Valmieras pašvaldības 
Moderators: tiks precizēts
Diskusijas jautājumi:
· minimālā datu kopa klimata un investīciju lēmumiem
· kādi dati pašvaldībām jau ir, bet netiek pietiekami izmantoti
· kā izvēlēties rādītājus, kas ir pietiekami labi lēmuma pieņemšanai
· kā nodrošināt, lai klimata komponente plānošanas dokumentos nav formāla
· kā sagatavoties tālākajam plānošanas periodam ar praktisku datu bāzi.

15.30–15.45 | Kopsavilkums: Pašvaldības klimata datu minimums attīstības un investīciju plānošanai
tiks precizēts
1. 7–10 praktiski secinājumi
1. īss ieskats darba lapā (klimata izaicinājumi / pieejamie dati / trūkstošie dati / prioritārās investīcijas / indikatori), kuru pilnībā aizpildīs cikla noslēguma seminārā.

15.45–16.15 | Noslēgums, sarunas pie kafijas 

